**Ministru kabineta noteikumu projekta „****Grozījumi Ministru kabineta 2006.gada 28.marta noteikumos Nr.235 „Veterinārās prasības cūku sugas dzīvnieku spermas tirdzniecībai citās Eiropas Savienības dalībvalstīs un ievešanai no trešajām valstīm, kā arī mājas cūku sugas dzīvnieku spermas sagatavošanas centra reģistrācijas kārtība”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 25. panta 1. un 11. punkts.  Ministru kabineta 2014.gada 2.septembra sēdes protokola Nr. 46 32. § 4. punkts.  Ministru kabineta 2015.gada 20.oktobra sēdes protokola Nr. 55 19. § 1. punkts. |
| 2. | Pašreizējā situācija un problēmas | Patlaban ir spēkā Ministru kabineta 2006.gada 28.marta noteikumi Nr. 235 „Veterinārās prasības cūku sugas dzīvnieku spermas tirdzniecībai citās Eiropas Savienības dalībvalstīs un ievešanai no trešajām valstīm, kā arī mājas cūku sugas dzīvnieku spermas sagatavošanas centra reģistrācijas kārtība” (turpmāk – noteikumi Nr. 235). Ņemot vērā Ministru kabineta 2015. gada 20. oktobra sēdē (protokola Nr. 55 19. § 1. punkts) nolemto par Valsts kontroles norādītajiem visu ministriju pienākumiem būvniecības jomas sakārtošanā un 2014. gada 2. septembra sēdē (protokola Nr. 46 32. § 4. punkts) nolemto, noteikumos Nr. 235 ir nepieciešams izdarīt grozījumus, nosakot, ka Pārtikas un veterinārais dienests (turpmāk – dienests) pirms kuiļu spermas sagatavošanas centra atzīšanas procesa uzsākšanas pārbauda, vai akts par attiecīgās būves vai telpu grupas pieņemšanu ekspluatācijā ir reģistrēts Nekustamā īpašuma valsts kadastra informācijas sistēmā un to reģistrētais lietošanas veids atbilst veicamajai darbībai. Noteikumu projektā paredzēts arī noteikt informāciju, kas dienestam ir jānosūta pašvaldībām.  Lai nodrošinātu operatīvu atbilstošas informācijas iegūšanu Nekustamā īpašuma kadastra informācijas sistēmā, noteikumi Nr. 235 ir jāpapildina, nosakot, ka iesniegumā kuiļu spermas sagatavošanas centra atzīšanai tiek norādīts arī attiecīgās būves vai telpu grupas kadastra apzīmējums.  Lai dienests saņemtu nepieciešamo informāciju, noteikumos Nr. 235 ir jānorāda sadarbības ierosinājums Valsts zemes dienestam. Ievērojot noteikumos Nr. 235 ietverto jauno punktu, iestādes sadarbosies, pamatojoties uz Valsts pārvaldes iekārtas likuma 54. pantā noteikto.  Noteikumu projektā tiek reglamentēta dienesta rīcība gadījumos, ja akts par kuiļu spermas sagatavošanas centra būves vai telpu grupas pieņemšanu ekspluatācijā nav reģistrēts Nekustamā īpašuma valsts kadastra informācijas sistēmā vai to reģistrētais lietošanas veids Nekustamā īpašuma valsts kadastra informācijas sistēmā neatbilst veicamajai darbībai.  Saskaņā ar spēkā esošo regulējumu atzītiem kuiļu spermas sagatavošanas centriem ir nepieciešams noteikt termiņu neatbilstību novēršanai un datu aktualizēšanai Nekustamā īpašuma valsts kadastra informācijas sistēmā.  Patlaban valstī nav vienotas informācijas sistēmas, kurā būtu pieejami dati par ēku nodošanu ekspluatācijā, kā arī ne visām būvvaldēm ir pieejama minētā informācija. Dienestam saziņa ar pašvaldībām būtu liels slogs, lai noskaidrotu iepriekš minēto informāciju. Datus par būvju nodošanu ekspluatācijā ir svarīgi iegūt viegli pieejamā veidā. Tā kā Valsts zemes dienests gada laikā plāno informāciju par to, vai akts par būves vai telpu grupas pieņemšanu ekspluatācijā ir reģistrēts, ievietot Nekustamā īpašuma valsts kadastra informācijas sistēmā, noteikumos ir jāparedz, ka informāciju par būvju nodošanu ekspluatācijā dienests pārbaudīs tikai tad, kad Valsts zemes dienests būs pilnveidojis Nekustamā īpašuma valsts kadastra informācijas sistēmu. |
| 3. | Projekta izstrādē iesaistītās institūcijas | Pārtikas un veterinārais dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem, kas vēlēsies dienestā atzīt un reģistrēt kuiļu spermas sagatavošanas centrus, lai iesaistītos kuiļu spermas apritē starp Eiropas Savienības dalībvalstīm. Minēto personu skaitu nav iespējams prognozēt, jo tas atkarīgs no ekonomiskās situācijas Latvijā un Eiropas Savienībā. Patlaban dienestā ir reģistrēts viens kuiļu spermas sagatavošanas centrs. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs komersantiem, kas vēlēsies reģistrēt kuiļu spermas sagatavošanas centru, netiks palielināts, jo dienestam būs pieeja Nekustamā īpašuma valsts kadastra informācijas sistēmai, kurā ir norādīta informācija par attiecīgās būves vai telpu grupu lietošanas veidu. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā, bet fiziskām personām nepārsniedz 200 *euro*. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē www.zm.gov.lv. | |
| 2. | Sabiedrības līdzdalība projekta izstrādē | Noteikumu projekts saskaņots ar biedrībām „Lauksaimnieku organizāciju sadarbības padome”, „Zemnieku saeima” un „Latvijas Pašvaldību savienība”. | |
| 3. | Sabiedrības līdzdalības rezultāti | Iebildumi par noteikumu projektu netika saņemti. | |
| 4. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | Cita informācija | | Nav |

# Zemkopības ministrs J.Dūklavs

29.08.2016. 8:53

747

I.Krēgere

67027639, Ilze.Kregere@zm.gov.lv